stanford-oval/wikipedia huggingface dataset:
อาแอ็ส มอนาโก
แหล่งข้อมูลอื่น

เว็บไซต์ทางการ
| ด ค กแชมเปียนลีกเอิง |
| --- | --- | --- |
| แชมป์ 12 สมัย |  ปารีแซ็ง-แฌร์แม็ง (1985–86, 1993–94, 2012–13, 2013–14, 2014–15, 2015–16, 2017–18, 2018–19, 2019–20, 2021–22, 2022–23, 2023–24) |  |
| แชมป์ 10 สมัย |  แซ็งเตเตียน (1956–57, 1963–64, 1966–67, 1967–68, 1968–69, 1969–70, 1973–74, 1974–75, 1975–76, 1980–81) |  |
| แชมป์ 9 สมัย |  มาร์แซย์ (1936–37, 1947–48, 1970–71, 1971–72, 1988–89, 1989–90, 1990–91, 1991–92, 2009–10) |  |
| แชมป์ 8 สมัย |  มอนาโก (1960–61, 1962–63, 1977–78, 1981–82, 1987–88, 1996–97, 1999–2000, 2016–17) •  น็องต์ (1964–65, 1965–66, 1972–73, 1976–77, 1979–80, 1982–83, 1994–95, 2000–01) |  |
| แชมป์ 7 สมัย |  ลียง (2001–02, 2002–03, 2003–04, 2004–05, 2005–06, 2006–07, 2007–08) |  |
| แชมป์ 6 สมัย |  บอร์โด (1949–50, 1983–84, 1984–85, 1986–87, 1998–99, 2008–09) •  แร็งส์ (1948–49, 1952–53, 1954–55, 1957–58, 1959–60, 1961–62) |  |
| แชมป์ 4 สมัย |  นิส (1950–51, 1951–52, 1955–56, 1958–59) •  ลีล (1945–46, 1953–54, 2010–11, 2020–21) |  |
| แชมป์ 2 สมัย | ซอโช-มงเบลียาร์ (1934–35, 1937–38) • แซ็ต (1933–34, 1938–39) |  |
| แชมป์สมัยเดียว |  มงเปอลีเย (2011–12) • ล็องส์ (1997–98) • แอร์เซ ปารี (1935–36) • สทราซบูร์ (1978–79) • ลีลัว (1932–33) • รูแบ-ตูร์กวง (1946–47) • โอแซร์ (1995–96) |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  สหรัฐ 
อื่น ๆ:  IdRef
วิทยาลัยวิศวกรรมศาสตร์ มหาวิทยาลัยรังสิต

| --- | --- |
College of Engineering Rangsit University
สถาปนา: พ.ศ. 2531
คณบดี: รศ.ดร.ธรรมศักดิ์  รุจิระยรรยง
ที่อยู่: อาคารวิษณุรัตน์ (ตึก 5)  มหาวิทยาลัยรังสิต 52/347 หมู่บ้านเมืองเอก  ถนนเอกประจิม ตำบลหลักหก อำเภอเมืองปทุมธานี จังหวัดปทุมธานี 12000
สี: ███ สีแดงเลือดหมู
เว็บไซต์: http://www.rsu.ac.th/engineer
ประวัติ

วิทยาลัยวิศวกรรมศาสตร์ มหาวิทยาลัยรังสิต ก่อตั้งขึ้นโดยดำริของท่านอธิการบดีผู้ก่อตั้งมหาวิทยาลัยรังสิต ดร.อาทิตย์ อุไรรัตน์ เมื่อปี พ.ศ. 2531 ในชื่อของคณะวิศวกรรมศาสตร์ โดยมีจุดประสงค์ที่จะผลิตบัณฑิตในสาขาขาดแคลน เพื่อที่จะออกมารับใช้สังคมอันเป็นประโยชน์ต่อส่วนรวมต่อไป จึงจัดตั้งคณะวิศวกรรมศาสตร์ขึ้นเพื่อผลิตวิศวกร ซึ่งนับว่ายังมีจำนวนน้อยไม่เพียงพอกับความต้องการของประเทศ
ต่อมาเมื่อปี พ.ศ. 2545 ท่านอธิการบดีผู้ก่อตั้งมหาวิทยาลัยรังสิต ดร.อาทิตย์ อุไรรัตน์ ได้ยกระดับของคณะวิศวกรรมศาสตร์ขึ้นเป็นวิทยาลัยวิศวกรรมศาสตร์ ซึ่งประกอบด้วยหลากหลายสาขาวิชาที่เป็นความต้องการของภาคอุตสาหกรรมและ เทคโนโลยี ได้แก่วิศวกรรมยานยนต์ วิศวกรรมเครื่องกล วิศวกรรมอุตสาหการ วิศวกรรมไฟฟ้ากำลัง วิศวกรรมอิเล็กทรอนิคส์ วิศวกรรมโทรคมนาคม วิศวกรรมคอมพิวเตอร์ วิศวกรรมเคมี วิศวกรรมสิ่งแวดล้อม วิศวกรรมโยธา วิศวกรรมเทคโนโลยีระบบราง และการจัดการวิศวกรรมและเทคโนโลยี และยังได้มีการเปิดการเรียนการสอนในระดับบัณฑิตศึกษา ได้แก่ ปริญญาโทสาขาวิชาวิศวกรรมโยธา สาขาวิชาวิศวกรรมโทรคมนาคม สาขาโครงข่ายโทรคมนาคมและคอมพิวเตอร์ และปริญญาเอกสาขาวิชาวิศวกรรมโยธา แห่งแรกของมหาวิทยาลัยเอกชน
หลักสูตร

หลักสูตรวิศวกรรมศาสตรบัณฑิต สาขาวิชาวิศวกรรมเครื่องกล
หลักสูตรวิศวกรรมศาสตรบัณฑิต สาขาวิชาวิศวกรรมยานยนต์ และ มอเตอร์สปอร์ต
หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ
หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า
หลักสูตรวิศวกรรมศาสตรบัณฑิต สาขาวิชา วิศวกรรมโยธา
หลักสูตรวิศวกรรมศาสตรบัณฑิต สาขาวิชาวิศวกรรมพลังงาน และ สิ่งแวดล้อม
หลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์
หลักสูตรวิศวกรรมศาสตรบัณฑิต สาขาวิชาวิศวกรรมเคมี
หลักสูตรวิศวกรรมศาสตรบัณฑิต สาขาวิชาวิศวกรรมซ่อมบำรุงอากาศยาน
หลักสูตรเทคโนโลยีบัณฑิต สาขาวิชาซ่อมบำรุงอากาศยาน
หลักสูตรวิศวกรรมศาสตรบัณฑิต สาขาวิชาวิศวกรรมเทคโนโลยีระบบราง
หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา
หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้าและคอมพิวเตอร์
หลักสูตรวิศวกรรมศาสตรดุษฎีบัณฑิต สาขาวิชาวิศวกรรมโยธา
ศิษย์เก่าที่มีชื่อเสียง

ณัฐวุฒิ สกิดใจ นักแสดง - นิสิตเก่าภาควิชาวิศวกรรมโยธา
ศุภชัย ศรีวิจิตร ผู้จัดการนักแสดง
วิดีโอเกมในประเทศไทย

วิดีโอเกมเป็นอุตสาหกรรมที่กำลังรุ่งเรืองในประเทศไทย ประเทศไทยเป็นตลาดวิดีโอเกมที่ใหญ่เป็นอันดับที่ 23 ในปัจจุบัน มีรายได้ 338 ล้านดอลลาร์สหรัฐใน พ.ศ. 2558 สูงที่สุดในเอเชียตะวันออกเฉียงใต้
การเติบโต

วแลด มิคู จากวีจีวิชันนารี และวินโดวส์โฟนแฟนส์ดอตคอม เคยกล่าวใน พ.ศ. 2555 ว่า อุตสาหกรรมวิดีโอเกมในประเทศไทยกำลังรุ่งเรือง ส่วนใหญ่มาจากร้านค้าโปรแกรมประยุกต์หลายแห่งและความสนใจลงทุนในประเทศไทยของนักลงทุนต่างชาติมีเพิ่มขึ้น หลังจากสังเกตเห็นว่าเกมไทยหลายเกมกำลังมีฐานมั่นคงอย่างช้า ๆ ในตลาดต่างประเทศ มิคู กล่าวว่า "สตูดิโอเกมไทยจำนวนมากกำลังมีกำลังผลิตเนื้อหาที่มีคุณภาพสำหรับผู้เล่นทั่วโลก" ในเดือนพฤศจิกายน พ.ศ. 2558 โซนี่เริ่มผลิตสมาร์ตโฟนระดับพรีเมียมในประเทศไทย เป็นโรงงานผลิตโทรศัพท์มือถือต่างประเทศแห่งแรกในรอบ 20 ปีของบริษัท โซนีตั้งเป้าหมายว่าจะผลิตสมาร์ตโฟนระดับพรีเมียมให้ได้ 600,000 ถึง 700,000 เครื่องในปีแรก
ใน พ.ศ. 2558 ทั้งนิวซู และนิโคพาร์ตเนอส์ กล่าวว่าได้คาดหวังการเติบโตของรายได้วิดีโอเกมในประเทศไทยและประเทศต่าง ๆ ในภูมิภาคเอเชียตะวันออกเฉียงใต้ในปีต่อ ๆ ไป ในปี 2562 มีสถิติระบุว่าตลาดวิดีโอเกมไทยมีมูลค่า 22,000 ล้านบาท คิดเป็นอันดับ 2 ในอาเซียน เติบโตจากปีก่อนร้อยละ 13 ส่วนในปี 2564 ประเทศไทยมีผู้ผลิตบนกูเกิลเพลย์ 531 ราย และมีวิดีโอเกมไทยบนแพลตฟอร์มนั้น 1,684 เกม อีกทั้งประมาณการว่ามีเกมเมอร์ในประเทศไทยประมาณ 27 ล้านคน ด้านสำนักงานส่งเสริมเศรษฐกิจดิจิทัล (ดีปา) คาดการณ์ว่าในปีดังกล่าวตลาดจะมีขนาด 33,000 ล้านบาท อย่างไรก็ดี ศูนย์วิจัยกสิกรไทยประเมินว่าการเติบโตของวิดีโอเกมบนโทรศัพท์เคลื่อนที่จะเติบโตช้าลงตั้งแต่ปี 2565 เนื่องจากจำนวนผู้เล่นใหม่ลดลง
นอกจากการขาดการสนับสนุนจากภาครัฐแล้ว ธนานนท์ ปฏิญญาศักดิกุล วิศวกรคอมพิวเตอร์และยูทูบเบอร์ ยังเคยแสดงความคิดเห็นว่า ปัญหานักวิ่งเต้นตัดโอกาสคนมีความสามารถ ก็เป็นอีกปัญหาหนึ่งที่ขัดขวางการเติบโตของวงการวิดีโอเกมไทย ในปี 2563 มีการจัดตั้งคณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) โดยมีโฟกัส จีระกุลและนายิกา ศรีเนียนร่วมเป็นที่ปรึกษาด้วย
การแข่งขันอีสปอร์ตเริ่มแพร่หลายมากขึ้น เช่น ทัวร์นาเมนต์ระดับมหาวิทยาลัย AIS 5G eSports U-League และนายกสมาคมกีฬาอีสปอร์ตแห่งประเทศไทยมีมติเตรียมจัดลีกอาชีพ DOTA2 Thailand PRO Legaue เริ่มในปี 2564
ด้านชัชชัย หวังวิวัฒนา จากคณะบริหารธุรกิจ มหาวิทยาลัยหอการค้าไทย มองว่าอาชีพสตรีมเมอร์เป็นอาชีพที่มีอัตราเติบโตสูงและมีโอกาสสร้างรายได้หลักแสนบาทต่อเดือน แต่สตรีมเมอร์ชาวไทยส่วนใหญ่ยังเป็นมือสมัครเล่น ยังขาดความรู้และทักษะในการประกอบธุรกิจ สำหรับสตรีมเมอร์ และ/หรือ วิดีโอเกมแคสเตอร์ชาวไทยที่มีชื่อเสียง เช่น Zbing z. (ซีบิ๊ง) และ Heartrocker (ฮาร์ตร็อกเกอร์)
การเติบโต > ผู้ผลิต

ตัวอย่างวิดีโอเกมสัญชาติไทยที่มีชื่อเสียง เช่น ไทม์ลาย (2563), โฮมสวีตโฮม, อสุรา, คิงดัมส์รีบอร์น
ในปี 2564 กลุ่มผู้ผลิตวิดีโอเกมสัญชาติไทยรวมตัวกันก่อตั้ง "สมาคมอุตสาหกรรมซอฟต์แวร์เกมไทย" (Thai Game Software Industry Association) ดีปาริเริ่มโครงการเพื่อส่งเสริมผู้พัฒนาวิดีโอเกมสัญชาติไทย โดยได้รับความร่วมมือจากนินเทนโด
บริษัทต่าง ๆ

ประเทศไทยมีบริษัทเกมอย่างเอเชียซอฟท์ คอร์ปอเรชั่น หนึ่งในบริษัทเกมที่ประสบความสำเร็จมากที่สุดในเอเชียตะวันออกเฉียงใต้ ในช่วง พ.ศ. 2533-2542 บริษัทตั้งเป้าหมายลดราคาวิดีโอเกมในประเทศไทยขณะทำการประเมินเพื่อให้มั่นใจว่าวิดีโอเกมไม่ "รั่วไหล" ไปภูมิภาคอื่น เพื่อรับมือกับการละเมิดลิขสิทธิ์วิดีโอเกม เนื่องจากตลาดเปลี่ยนแปลงไปแล้วและเกมออนไลน์กลายเป็นตลาดขนาดใหญ่ในเอเชียตะวันออกเฉียงใต้ เอเชียซอฟท์เริ่มจำหน่ายเกมออนไลน์แบบเล่นตามบทบาท เช่น เวิลด์ออฟวอร์คราฟต์ ของบลิซซาร์ดเอ็นเตอร์เทนเมนต์ ในประเทศ ใน พ.ศ. 2547 บริษัทขยายตัวไปถึงประเทศสิงคโปร์ และภายใน พ.ศ. 2557 บริษัทในสำนักงาน 6 แห่งในหลายประเทศ
ดี บัสซ์ บริษัทนักพัฒนาวีดีโอเกมสัญชาติไทย ที่ผลิตวีดีโอเกมสำหรับพีซีและมือถือ ก่อตั้งเมื่อ พ.ศ. 2542 และ เกมอินดี้ บริษัทผู้ให้บริการและจัดจำหน่ายวีดีโอเกม ก่อตั้งเมื่อ พ.ศ. 2552
สนุกเกมส์ เริ่มพัฒนาวิดีเกมสำหรับคอนโซล เกมมือถือ และอุปกรณ์มือถือเมื่อ พ.ศ. 2546 บริษัทมีสำนักงานใหญ่ในกรุงเทพมหานคร เปิดสำนักงานจัดจำหน่ายในแคว้นโรนาลป์ ประเทศฝรั่งเศส
ประเด็นถกเถียง

ใน พ.ศ. 2551 เกมแกรนด์เธฟต์ออโต 4 เป็นประเด็นถกเถียงในประเทศไทยหลังจากเด็กนักเรียนมัธยมปลาย อายุ 18 ปีคนหนึ่งแทงคนขับรถแท็กซี่เสียชีวิต เด็กอายุ 18 ปีสารภาพว่าขโมยรถแท็กซี่และฆ่าคนขับรถอายุ 54 ปีหลังจากเขาต่อสู้กลับ ต่อมากล่าวว่า "การฆ่าคนในเกมนั้นง่าย" ต่อมา เกมดังกล่าวที่ผลิตจากสหรัฐอเมริกาถูกห้ามจำหน่ายในประเทศไทย
หลังจากรัฐประหารในประเทศไทย พ.ศ. 2557 คณะรักษาความสงบแห่งชาติสั่งห้ามจำหน่ายวิดีโอเกม ทรอปิโก 5 ซึ่งผู้เล่นสามารถเป็นผู้เผด็จการในรัฐที่เป็นเกาะ นงลักษณ์ สหวัฒนพงศ์ ผู้จัดการฝ่ายขายของนิวอีราไทยแลนด์ กล่าวว่า "บางส่วนของเนื้อเรื่องในเกมกระทบสถานการณ์ในประเทศไทย" และแม้ว่านงลักษณ์จะรู้สึก "ผิดหวัง" กับการตัดสินใจครั้งนี้ บริษัทจำต้องปฏิบัติตามคำสั่งห้าม
ในเดือนธันวาคม 2563 บริษัทอีสปอร์ตและเอเจนซี ชื่อ แฮชแท็กอีสปอร์ต ตกเป็นข่าวเมื่อมีสตรีมเมอร์ในสังกัดออกมาประกาศว่ามีเจ้าของบริษัทคนหนึ่งมีพฤติกรรมคุกคามทางเพศหญิงในบริษัทตนเอง จนต้องปิดตัวลง
อันโนน

| อันโนน |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน โกลด์ และ ซิลเวอร์ (1999)
ออกแบบโดย: เค็ง ซูงิโมริ
ข้อมูลตัวละครในเรื่อง
เผ่าพันธุ์: โปเกมอน
ประเภท: พลังจิต
อันโนน (ญี่ปุ่น: アンノーン; โรมาจิ: Annōn; ทับศัพท์: Unown) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
ซีดาน (ไฟนอลแฟนตาซี)

สำหรับความหมายอื่น ดูที่ ซีดาน
ซีดาน คือ ตัวละครเอกของเกม ไฟนอลแฟนตาซี IX สังกัดกลุ่มโจร ทันทาลัส เป็นคนที่นิสัยร่าเริง ลักษณะที่สังเกตได้ชัดคือมีหาง ใช้ชีวิตเป็นโจรตั้งแต่เมื่อหลายปีก่อน จนเข้าได้มาพบกับองค์หญิงการ์เน็ต(แด็กเกอร์) และได้ออกไปผจญภัยร่วมกัน ชีวิตของซีดานก้เปลี่ยนไป
สาวิกา ไชยเดช

| สาวิกา ไชยเดช |
| --- | --- |
สาวิกาในปี 2552
เกิด: 19 มิถุนายน พ.ศ. 2529 (38 ปี) กรุงเทพมหานคร ประเทศไทย
ศิษย์เก่า: มหาวิทยาลัยรังสิต มหาวิทยาลัยเฉลิมกาญจนา
อาชีพ:  นักแสดง  นางแบบ  พิธีกร  นักร้อง  ยูทูบเบอร์  นักธุรกิจ 
ปีปฏิบัติงาน: พ.ศ. 2536–ปัจจุบัน
ตัวแทน: กันตนา (2544–2553)
ส่วนสูง: 171 cm (5 ft 7 1⁄2 in)
ถูกกล่าวหา: แชร์ลูกโซ่
สถานะทางคดี: ปล่อยตัวชั่วคราว
คู่สมรส: อิทธิ ชวลิตธำรง  (สมรส 2557; หย่า 2560)
อาชีพทางดนตรี
แนวเพลง: ป็อป
เครื่องดนตรี: เสียงร้อง
ช่วงปี: พ.ศ. 2542–2543
ค่ายเพลง: แกรมมี่ (2542–2543)
อดีตสมาชิก: บั๊ก บันจี้
 นักดนตรี
ข้อมูลยูทูบ
ช่อง: Pinky Savika Official
ปีปฏิบัติงาน: พ.ศ. 2560–ปัจจุบัน
ประเภท: วิดีโอบล็อก
จำนวนผู้ติดตาม: 1.04 แสน
 
สาวิกา ไชยเดช (เกิด 19 มิถุนายน พ.ศ. 2529) ชื่อเล่น พิ้งกี้ เป็นนักแสดงและนักร้องหญิงชาวไทย ที่มีผลงานทั้งทางละคร เพลง และภาพยนตร์ทั้งไทยและอินเดีย
ประวัติ > ชีวิตตอนต้นและการศึกษา

สาวิกา ไชยเดช มีชื่อเล่นว่า พิ้งกี้ เกิดเมื่อวันที่ 19 มิถุนายน พ.ศ. 2529 ที่โรงพยาบาลเพชรเวช กรุงเทพมหานคร ในครอบครัวที่นับถือศาสนาอิสลาม เป็นบุตรคนเล็กจากทั้งหมดสามคนของสมาน กับสรินยา ไชยเดช มีพี่ชายอีกสองคน สาวิกามีเชื้อสายไทย, อังกฤษ, จีน, มอญ และปากีสถาน เธอกล่าวว่าสมาน บิดาของเธอเป็นมุสลิมที่มีเชื้อสายจีน
เข้ารับการศึกษาระดับอนุบาลที่โรงเรียนพระหฤทัยพัฒนเวศม์ ระดับประถมศึกษาและมัธยมศึกษาจากโรงเรียนเพ็ญสมิทธ์ และระดับอุดมศึกษาจากคณะศิลปศาสตร์ เอกภาษาอังกฤษ มหาวิทยาลัยรังสิต ระดับปริญญาโทจากมหาวิทยาลัยเฉลิมกาญจนา
เธอมีศักดิ์เป็นลูกพี่ลูกน้องทางฝ่ายมารดากับอมลรดา ไชยเดช (ชื่อเดิม อนุธิดา อิ่มทรัพย์) ซึ่งเป็นนักแสดงเช่นกัน และมีหลานสาวคนหนึ่งชื่อสุพิชยา ไชยเดช ซึ่งเป็นบุตรของพี่ชาย เคยร่วมเดินแบบกับสาวิกา
เธอนับถือศาสนาอิสลาม และเคยถูกวิจารณ์จากศาสนิกศาสนาเดียวกันในการทำงานบันเทิง
ประวัติ > วงการบันเทิง

เข้าวงการบันเทิงตั้งแต่อายุเจ็ดขวบ ได้รับการชักชวนโดยบังเอิญจากแมวมอง ขณะเดินเล่นกับครอบครัวที่ห้างสรรพสินค้าแห่งหนึ่งย่านรามคำแหง โดยเริ่มจากการถ่ายโฆษณา มีผลงานแรกคือ โซนีไตรนิตรอน และมีผลงานอีกหลายโฆษณา เริ่มงานละครทางช่อง 3 เรื่อง "ไฟในดวงตา" รับบทเป็นลูกของจันทร์จิรา จูแจ้ง หลังจากนั้นมาเล่นละครกับทางช่อง 7 เรื่องแรกคือ "วันนี้ที่รอคอย" ส่วนละครที่ทำให้เธอเป็นที่รู้จักคือ “ดาวพระศุกร์” รับบทเป็นดาวพระศุกร์ตอนเด็ก
ต่อมามีผลงานเพลงในปี พ.ศ. 2543 สังกัด จีเอ็มเอ็ม แกรมมี่ ออกอัลบั้มเพลงแนวป็อป วง "บั๊ก บันจี้" (Bug Bunji) กับเพื่อนอีก 3 คน คือวนัสนันท์ ธรรมบูรณะวงษ์, ธัชชา พุ่มอ่อน และเจนนิเฟอร์ ชวโนวานิช
พ.ศ. 2544 สาวิกากลับมาเล่นละครเรื่อง "ปิ่นไพร" จากนั้นมีผลงานเรื่อง "กษัตริยา" รับบทมณีอินทร์ มเหสีของพระเอกาทศรถ และยังมีละคร "น้องเหมียวเขี้ยวเพชร"
หลังจากเกิดปัญหาพิพาทเรื่องความสัมพันธ์กับสัญชัย เองตระกูลช่วงปี พ.ศ. 2553 เธอมีผลงานในวงการภาพยนตร์กอลลีวูดระยะหนึ่งคือเรื่อง Markandeyan จนในปี พ.ศ. 2555 เธอได้กลับมาแสดงละครไทยอีกครั้งรับบทนางเอกในละครเรื่อง ทองประกายแสด และพลิกบทบาท เป็นนางร้ายครั้งแรก ในละครเรื่อง มารยาริษยา
ในวันที่ 21 กุมภาพันธ์ พ.ศ. 2556 เธอได้เดินทางไปร่วมงานกับภาพยนตร์ตอลลีวูดของอินเดียเรื่อง Emo Gurram Egaravachu
ชีวิตส่วนตัว

ในปี พ.ศ. 2553 เธอได้ตกเป็นข่าวดังในกรณีมีความสัมพันธ์กับร้อยโทสัญชัย เองตระกูล สามีของธัญญาเรศ เองตระกูลซึ่งเป็นนักแสดงเช่นกัน ทำให้เกิดข้อพิพาทระหว่างเธอกับธัญญาเรศ จากเหตุการณ์นั้นทำให้สาวิกาหายหน้าไปจากวงการบันเทิง และถูกสื่อมวลชนตั้งฉายาให้ว่า "อีพิ้งคนเริงเมือง" และ "ส่าหรีลี้รัก" กระทั่งเดือนพฤษภาคม พ.ศ. 2561 สาวิกาและธัญญาเรศได้กลับมาร่วมงานกันอีกครั้งในงาน "เที่ยวให้สุด ปักหมุดแดนใต้" ซึ่งจัดโดยการท่องเที่ยวแห่งประเทศไทย ทั้งสองกล่าวว่าได้อโหสิกรรมต่อกันและไม่มีเรื่องหมางใจกันอีก
สาวิกาสมรสกับอิทธิ ชวลิตธำรง นักธุรกิจอสังหาริมทรัพย์ย่านพัทยา เมื่อวันที่ 12 กันยายน พ.ศ. 2557 ตามธรรมเนียมศาสนาอิสลาม แต่สามีมิได้เปลี่ยนศาสนา ภายหลังทั้งสองหย่ากันช่วงต้นเดือนตุลาคม พ.ศ. 2560 โดยที่ไม่มีบุตรด้วยกัน
คดีความ

เมื่อวันที่ 18 สิงหาคม พ.ศ. 2565 เธอถูกตั้งข้อหาร่วมกันฉ้อโกงจากกรณีร่วมกันหลอกลวงโดยการโฆษณาชักชวนต่อประชาชนทั่วไปให้เข้าร่วมลงทุนในฟอแร็กซ์-3ดี มีผู้เสียหายจำนวน 9,824 คน และมูลค่าความเสียหายรวม 2.4 พันล้านบาท และศาลอาญาไม่ให้ประกันตัว จึงถูกส่งเข้าทัณฑสถานหญิงกลาง
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2536 | วันนี้ที่รอคอย | บราลี / ม่านฟ้า (วัยเด็ก) | ช่อง 7 |
| 2536 | เกิดแต่ตม | มิ่งโกมุท (วัยเด็ก) | ช่อง 7 |
| 2536 | บัวแก้ว บัวทอง | บัวแก้ว / บัวทอง | ช่อง 7 |
| 2536 | ไฟในดวงตา | พัดชา | ช่อง 3 |
| 2537 | คลื่นชีวิต | จีราวัจน์ (วัยเด็ก) | ช่อง 3 |
| 2537 | ดาวพระศุกร์ | ดาวพระศุกร์ | ช่อง 7 |
| 2537 | ปลายฝนต้นหนาว | นกยูง | ช่อง 7 |
| 2537 | ปลาบู่ทอง | เอื้อย / อ้าย (วัยเด็ก) | ช่อง 7 |
| 2537 | กระสือ | พิม | ช่อง 7 |
| 2538 | มโหสถชาดก | อินทิรา | ช่อง 7 |
| 2539 | มณีนพเก้า | เทพีโชคชะตา | ช่อง 7 |
| 2539 | พันหนึ่งราตรี | ดวงจันทร์ | ช่อง 7 |
| 2540 | นิรมิต | เจ้าแสงหล้า (วัยเด็ก) | ช่อง 7 |
| 2540 | แก้วจอมแก่น | แก้ว | ช่อง 7 |
| 2544 | เงาปริศนา | เมี๊ยว | ช่อง 7 |
| 2544 | ดาวหลงฟ้า ภูผาสีเงิน | พนักงานรับโทรศัพท์ (รับเชิญ) | ช่อง 7 |
| 2544 | ปิ่นไพร | ศรีทัย | ช่อง 7 |
| 2545 | หัวใจไกลปืนเที่ยง | น้อย | ช่อง 7 |
| 2546 | แดนซ์ไม่เซ่อ...เลยเจอรัก | น้ำผึ้ง | ช่อง 7 |
| 2546 | กษัตริยา | มณีอินทร์ | ช่อง 5 |
| 2547 | มหาราชกู้แผ่นดิน | มณีอินทร์ | ช่อง 5 |
| 2547 | ชุมทางรัก | นิธิวดี | ช่อง 7 |
| 2547 | คู่แกร่ง แข่งกันเก่ง | สารภี | ช่อง 7 |
| 2548 | ยัยตัวร้ายกับนายป่วน | อาทิตยา (ต้นหลิว) | ช่อง 7 |
| 2548 | อังกอร์ 2 | นิชา / องค์หญิงอายา | ช่อง 7 |
| 2549 | คดีเด็ด...เหตุแห่งรัก | สนิสา | ช่อง 7 |
| 2549 | แก่นกะลา | ดอกคูณ | ช่อง 7 |
| 2549 | สาวน้อยร้อยล้าน | น้อย ต้อยติ่ง | ช่อง 7 |
| 2549 | ธิดาซาตาน | ธารใส (ธาตุน้ำ) | ช่อง 7 |
| 2550 | สุภาพบุรุษชาวดิน | ภัควดี วรกิจไพศาล (ตุ๊ก) | ช่อง 7 |
| 2550 | น้องเหมียวเขี้ยวเพชร | เหมียว | ช่อง 7 |
| 2551 | ตลาดน้ำดำเนินฯ...รัก ภาค 2 | คัทลียา (ดอกเข็ม) | ช่อง 7 |
| 2551 | เธอคือชีวิต | อรอินทร์ (ตัวเล็ก) | ช่อง 7 |
| 2551 | สุภาพบุรุษซาตาน | ละติน วรเวช (ลิลลี่) / หนูตุ่น | ช่อง 7 |
| 2551 | เจ้าหญิงลำซิ่ง | เจ้าหญิงขวัญวาริน / วาริน | ช่อง 7 |
| 2552 | วังน้ำค้าง | รัตติกาล | ช่อง 7 |
| 2552 | วงเวียนหัวใจ | บุปผชาติ พิมุขโยธกานต์ (โบว์) | ช่อง 7 |
| 2553 | รักซ่อนรส | ฟ้าใส | ช่อง 7 |
| 2555 | มารยาริษยา | ดีนี่ | ช่อง 5 |
| 2555 | ทองประกายแสด | ทองดี / ทองประกาย | ช่อง 8 |
| 2555 | ราชินีลูกทุ่ง | กุ้งนาง | ช่อง 8 |
| 2556 | กากับหงส์ | มนฤดี (มดดำ) | ช่อง 8 |
| 2557 | คุ้มนางครวญ | เจ้านางยอดหล้า / เจ้าแสงหล้า | ช่อง 5 |
| 2558 | แหวนทองเหลือง | ดวงใจ / หทัยทิพย์ | ช่อง 8 |
| 2559 | นางโชว์ | มะลิวัลย์ / เมนี่ | พีพีทีวี |
| 2561 | เมืองมายา Live ตอน มายารัก On Lie | ชิงชิง | ช่องวัน 31 |
| 2562 | ภูตพิศวาส | แสร์ | ช่องวัน 31 |
| 2562 | ศรีอโยธยา ภาค ๒ | ทองดี / ทองประกาย | ทรูโฟร์ยู |
| 2563 | ขุมทรัพย์ลำโขง | องค์หญิงพินทรา / เพทาย | ช่อง 8 |
| 2564 | เรือนร่มงิ้ว | มาลัย / นิรา | ช่อง 8 |
| 2564 | ลวงฆ่าล่ารัก | เพียงจันทร์ / พันดาว (ฝาแฝด) | พีพีทีวี |
| 2564 | ให้รักพิพากษา Dare to Love | ทนายคามีเลีย (คามี่) | ช่อง 3 |
| 2565 | ลายกินรี | เจ้าจอมกินรี | ช่อง 3 |
| 2565 | ดงดอกไม้ | เกลียวเกศ | ช่องวัน 31 |
| 2567 | โนราโหงโรง | บุหงา | Mono max |
ผลงาน > ซีรีส์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2561 | ศึกสองแสบ | น้ำริน | ช่องวัน 31 |
| 2562 | SLEEPLESS SOCIETY ตอน เรื่องบนเตียง | นารา | ช่องวัน 31 |
| 2563 | Club Friday The Series 12 ตอน รักซับซ้อน | มะปราง (ปราง) | จีเอ็มเอ็ม 25 |
| 2565 | เมนูลับฉบับแก้มยุ้ย La Cuisine the series | แอดมินเพจ (รับเชิญ) | ช่อง 9 / WeTV |
ผลงาน > ภาพยนตร์ > ในประเทศ

2537 เสียดาย รับบท ดาว
2538 ฉากสุดท้ายของทัดทรวง รับบท น้อยหน่า
2548 หลวงพี่เท่ง รับบท พะเนียง
2548 เด็กเดน รับบท พิงค์
2550 ชุมทางรถไฟผี รับบท ราตรี
2555 จัน ดารา ปฐมบท รับบท ดารา พิจิตรวานิช / ไฮซินธ์
2556 จัน ดารา ปัจฉิมบท รับบท ดารา พิจิตรวานิช / ไฮซินธ์
2557 The Rooms ห้อง...หลอน รับบท เปิ้ล
2557 ทาสรักอสูร รับบท อู้อี้
2561 หอแต๋วแตก แหกต่อ ไม่รอแล้วนะ รับบท นานา
2562 สงกรานต์ แสบสะท้านโลกันต์ รับบท เมษา
2563 The Maid สาวลับใช้ รับบท คุณหญิงอุมา Netflix
2566 กุมาร (Kumarn) รับบท แพม
ผลงาน > ภาพยนตร์ > ต่างประเทศ

2554 Markandeyan  (ภาพยนตร์ทมิฬ)
2557 Emo Gurram Egaravachu  (ภาพยนตร์ตอลลีวูด)
ผลงาน > มิวสิกวิดีโอ

ศิลปิน : ไมเคิ่ล หว่อง เพลง "ฉันมาไกล"
ศิลปิน : หม่ำ จ๊กมก เพลง "แช่งนิ่ม ๆ"
ศิลปิน : มิสเตอร์ดี เพลง "ปั่นป่วน"
ศิลปิน : นนน กรภัทร์ เพลง "จักรวาลที่ฉันต้องการมีแค่เธอ (My Universe Is You)"
ศิลปิน : จิ๋ว สกุณชัย เพลง "สไบสองชาย"
ผลงาน > วรรณกรรม

พ้อคเก็ตบุ้ค "สาวไส้สาวิกา"
ผลงาน > เพลง > อัลบั้ม

อัลบั้มในนาม บั๊ก บันจี้ สังกัด จีเอ็มเอ็ม แกรมมี่ ประกอบสมาชิกได้แก่
สาวิกา ไชยเดช (พิ้งกี้), วนัสนันท์ ธรรมบูรณะวงษ์ (แก็ก), ธัชชา พุ่มอ่อน (จ๋า), เจนนิเฟอร์ ชวโนวานิช (เจน)
| ปี | ชื่ออัลบั้ม | รายชื่อเพลง |
| --- | --- | --- |
| 2543 | Forest Girl วางจำหน่าย: 12 มกราคม พ.ศ. 2543  สังกัด: แกรมมี่  รูปแบบ: ซีดี , เทป |  "o-ya-o"  "รู้ป่ะ"  "ขอบคุณดาว"  "ไปวัดจีน"  "ไม่อยากยืนข้างเธอ"  "อ้ะ..แหม"  "อยากมีแค่เธอ"  "Bad Boy"  "ตื่นสาย"  "เทพนิยาย"  "ผีเสื้อ"  "รู้ป่ะ (MINUS 1)" |
ผลงาน > ซิงเกิล

รับเชิญขับร้องซิงเกิล เพลง "Is this Love" ของวง Unraw Cut
ผลงาน > เพลงประกอบละคร

เพลง "สุดหล่อ" ประกอบละครเรื่อง หัวใจไกลปืนเที่ยง (พ.ศ. 2545)
เพลง "สาวไส้ใส่กัน" (คู่กับ: รุ่ง สุริยา) ประกอบละครเรื่อง หัวใจไกลปืนเที่ยง (พ.ศ. 2545)
เพลง "เธอจะต้องชนะ" (คู่กับ: เอมี่ กลิ่นประทุม) ประกอบละครเรื่อง แดนซ์ไม่เซ่อ เลยเจอรัก (พ.ศ. 2546)
เพลง "บอกสักนิด" ประกอบละครเรื่อง คู่แกร่ง แข่งกันเก่ง (พ.ศ. 2547)
เพลง "ปั่นป่วน" ประกอบละครเรื่อง ยัยตัวร้ายกับนายป่วน (พ.ศ. 2548)
เพลง "จั๊กกะจี้" ประกอบละครเรื่อง สาวน้อยร้อยล้าน (พ.ศ. 2549)
เพลง "ดาวน้อยในใจเธอ" ประกอบละครเรื่อง สาวน้อยร้อยล้าน (พ.ศ. 2549)
เพลง "ขนแขนแสตนอัพ" ประกอบละครเรื่อง สาวน้อยร้อยล้าน (พ.ศ. 2549)
เพลง "หยุดเสียที" ประกอบละครเรื่อง ธิดาซาตาน (พ.ศ. 2550)
เพลง "มายังไง ไปอย่างงั้น" ประกอบละครเรื่อง ตลาดน้ำดำเนินรัก 2 (พ.ศ. 2551)
เพลง "ไหน ไหน ไหน" ประกอบละครเรื่อง ตลาดน้ำดำเนินรัก 2 (พ.ศ. 2551)
เพลง "เธอคือชีวิต" ประกอบละครเรื่อง เธอคือชีวิต (พ.ศ. 2551)
เพลง "เจ้าหญิงลำซิ่ง" ประกอบละครเรื่อง เจ้าหญิงลำซิ่ง (พ.ศ. 2551)
เพลง "ดวงใจในสายน้ำ" ประกอบละครเรื่อง เจ้าหญิงลำซิ่ง (พ.ศ. 2551)
เพลง "ไม่รู้ตัวว่ารักเธอ" ประกอบละครเรื่อง วงเวียนหัวใจ (พ.ศ. 2552)
เพลง "รักซ่อนรส" ประกอบละครเรื่อง รักซ่อนรส (พ.ศ. 2553)
เพลง "ไม่แกล้งเจ้าชู้ แล้วจะรู้ไหมว่าหวง" ประกอบละครเรื่อง ราชินีลูกทุ่ง (พ.ศ. 2555)
เพลง "จับความคิดถึง ตรึงไว้บนฟ้า" ประกอบละครเรื่อง ราชินีลูกทุ่ง (พ.ศ. 2555)
เพลง "แย่ง" ประกอบละครเรื่อง นาคิน ช่อง 3 (พ.ศ. 2561)
ผลงาน > เพลงประกอบภาพยนตร์

เพลง "ตายตาหลับ (Tai Ta Lhab)" ft.ธีรภัทร์ สัจจกุล ประกอบภาพยนตร์เรื่อง The Maid สาวลับใช้ (พ.ศ. 2563) ฉายช่องทาง Netflix
ผลงาน > ประกวดร้องเพลง

รายการ The Mask Singer หน้ากากนักร้อง ซีซั่นที่ 3 ในนามของ หน้ากากมาคอว์ แข่งใน Group A แพ้ให้กับ หน้ากากแมลง
รายการ THE SHOW ศึกชิงเวที ทางช่อง เวิร์คพอยท์ 23
ผลงาน > พิธีกร

รายการ หม้ายตัวแม่ ร่วมกับ  ตุ๊ก ญาณี จงวิสุทธิ์ และ ท็อป ดารณีนุช ปสุตนาวิน ออกกากาศทาง ช่อง 9
รางวัลที่ได้รับ

รางวัล นาคเณศ 2565 สาขา นักแสดงนำหญิงยอดเยี่ยม จากละครเรื่อง เรือนร่มงิ้ว
รางวัล Rakdaradotcom Award ครั้งที่ 2 สาขา นักแสดงสมทบหญิงยอดเยี่ยม จากละครเรื่อง ให้รักพิพากษา
รางวัลที่ได้รับ > รางวัลที่เข้าชิง

รางวัล คมชัดลึก อวอร์ด ครั้งที่ 10 สาขานักแสดงหญิงยอดเยี่ยม จากละครเรื่อง มารยาริษยา
รางวัล นาฏราช ครั้งที่ 4 สาขานักแสดงสมทบหญิงยอดเยี่ยม จากละครเรื่อง มารยาริษยา
รางวัล ท็อปอวอร์ด 2012 สาขาดาราสมทบหญิงยอดเยี่ยม จากละครเรื่อง มารยาริษยา
รางวัล พิฆเนศวร ครั้งที่ 2 ประจำปี 2556 สาขานักแสดงสมทบหญิงดีเด่น จากละครเรื่อง มารยาริษยา
รางวัล โทรทัศน์ทองคำ ครั้งที่ 36 สาขาดาราสนับสนุนหญิงดีเด่น จากละครเรื่อง ให้รักพิพากษา
รางวัล โทรทัศน์ทองคำ ครั้งที่ 36 สาขาดารานำหญิงดีเด่น จากละครเรื่อง ลวงฆ่าล่ารัก
รางวัล นาฏราช ครั้งที่ 13 สาขานักแสดงนำหญิงยอดเยี่ยม จากละครเรื่อง ลวงฆ่าล่ารัก
รางวัล รางวัล Rakdaradotcom Award ครั้งที่ 2 สาขา นักแสดงนำหญิงยอดเยี่ยม จากละครเรื่อง เรือนร่มงิ้ว
แหล่งข้อมูลอื่น

สาวิกา ไชยเดช ที่อินสตาแกรม
สาวิกา ไชยเดช ที่เฟซบุ๊ก
วิทยาลัยการแพทย์แผนตะวันออก มหาวิทยาลัยรังสิต

| --- | --- |
Faculty of Oriental Medicine Rangsit University
สถาปนา: พ.ศ. 2545
คณบดี: ปานเทพ พัวพงษ์พันธ์
ที่อยู่: อาคารหอสมุด (ตึก 7)  มหาวิทยาลัยรังสิต 52/347 หมู่บ้านเมืองเอก ถนนเอกประจิม ตำบลหลักหก อำเภอเมืองปทุมธานี จังหวัดปทุมธานี 12000 
สี: ███ สี Cobalt Blue
มาสคอต: ตัวอักษร OM มีลายกนกบนตัวอักษร และมีตัวอักษรเอียงเขียนว่า Oriental Medicine
วิทยาลัยการแพทย์แผนตะวันออก มหาวิทยาลัยรังสิต เป็นคณะการแพทย์ทางเลือกหลักสูตรแรก และหลักสูตรเดียวของประเทศไทย ที่รวบรวมองค์ความรู้ทางศาสตร์และศิลป์ของการแพทย์แผนต่างๆ ในทวีปเอเชีย ที่เก่าแก่มากกว่าพันปี เช่น การแพทย์แผนอายุรเวทของอินเดีย และการแพทย์แผนจีน ให้ผสมผสานกับการแพทย์แผนไทยได้อย่างลงตัว โดยสามารถนำองค์ความรู้ของการแพทย์แผนต่างๆ มาประยุกต์ให้เข้ากับความก้าวหน้าทางด้านวิทยาศาสตร์และเทคโนโลยีของโลกที่ไม่หยุดนิ่ง และนำองค์ความรู้เก่าๆ ที่สั่งสมมาตั้งแตโบราณกาล ภูมิปัญญา มาประยุกต์ พัฒนาให้ได้รับการยอมรับในวงการการแพทย์ทางเลือก (Alternative Medicine) ระดับสากล
ประวัติ

หลักสูตรด้านวิทยาศาสตร์สุขภาพเท่าที่มีการเรียนการสอนในประเทศไทยนั้นอาจกล่าวได้ว่ายังเป็นไปตามแบบแผนวิชาการตะวันตกเสียส่วนใหญ่ จึงควรปรับกระบวนทัศน์โดยผสมผสานแนวคิดและวิธีวิทยาในแนวสหวิทยาการ (Interdisciplinary Approach) เพื่อศึกษาเรียนรู้ อนุรักษ์และพัฒนาองค์ความรู้ที่เป็นภูมิปัญญาไทยและตะวันออก ทั้งจากพื้นฐานในสาขาวิทยาศาสตร์สุขภาพ และสาขาอื่นๆ ที่เป็นการต่อยอดเชิงประยุกต์ เช่น เทคโนโลยีวิทยาศาสตร์การแพทย์สมัยใหม่ และเทคโนโลยีสารสนเทศซึ่งมีบทบาทสูงในโลกยุคข้อมูลข่าวสาร รวมถึงสาขาสังคมศาสตร์มนุษยศาสตร์ เช่น สังคมวิทยามานุษยวิทยาการแพทย์ นิเทศศาสตร์ การตลาด การบริหารธุรกิจ การออกแบบนิเทศศิลป์ ฯลฯ อันจะเป็นการขยายมุมมองให้รอบด้านลุ่มลึกเพื่อให้สามารถเข้าใจถึงปัญหา เหตุปัจจัย และหาหนทางแก้ไขได้อย่างแท้จริง
ด้วยศักยภาพและความพร้อมของมหาวิทยาลัยรังสิตในฐานะสถาบันอุดมศึกษาเอกชนชั้นนำที่ตระหนักถึงสถานการณ์ดังกล่าว จึงได้จัดตั้ง “คณะการแพทย์แผนตะวันออก” ขึ้นในปีการศึกษา 2545 เพื่อให้เป็นคณะวิชาด้านการแพทย์ที่มีเอกลักษณ์และมีแนวทางที่สอดรับความเปลี่ยนแปลงในอนาคต
ดังนั้นหลักสูตรวิทยาศาสตรบัณฑิตสาขาการแพทย์แผนตะวันออกจึงเป็นหลักสูตรแรกของประเทศไทยที่เน้นระบบการศึกษาแพทย์แผนไทยอย่างแท้จริงพร้อมกับการพัฒนาให้ทันสมัยและเป็นสากลโดยการเน้นการประเมินด้านคุณภาพ ความปลอดภัยและประสิทธิผลตามแบบมาตรฐานสากลเช่นมีการศึกษาวิชาการทดสอบทางคลินิกของยาสมุนไพรในคนไข้เพื่อสร้างความยอมรับในระดับนานาชาติ ในขณะที่มีความรู้รอบในศาสตร์การแพทย์แผนจีนและการแพทย์อายุรเวทเพราะมีความเชื่อมั่นและศรัทธาในความเชื่อมโยงกับการแพทย์แผนไทยมาตั้งแต่ต้น
คณะการแพทย์แผนตะวันออก www.orientalmedrsu.com[ลิงก์เสีย]